CELEX: 62012TN0380
Language: bg
Date: 2012-08-22 00:00:00
Title: Дело T-380/12: Жалба, подадена на 22 август 2012 г. — Demon International/СХВП — Big Line Sas di Graziani Lorenzo (DEMON)

27.10.2012   
            
            
               BG
            
            
               Официален вестник на Европейския съюз
            
            
               C 331/28
            
         
      Жалба, подадена на 22 август 2012 г. — Demon International/СХВП — Big Line Sas di Graziani Lorenzo (DEMON)
      (Дело T-380/12)
      (2012/C 331/53)
      Език на жалбата: немски
      
         Страни
      
      
         Жалбоподател: Demon International, LC (Orem, Съединени щати) (представител: Rechtsanwalt T. Krüger)
      
         Ответник: Служба за хармонизация във вътрешния пазар (марки, дизайни и модели)
      
         Друга страна в производството пред апелативния състав: Big Line Sas di Graziani Lorenzo (Thiene (VI), Италия)
      
         Искания на жалбоподателя
      
      Жалбоподателят иска от Общия съд:
      
                  —
               
               
                  да се отмени решението на четвърти апелативен състав на Службата за хармонизация във вътрешния пазар (марки, дизайни и модели) от 20 юни 2012 г. по преписка R 1845/2011-4;
               
            
                  —
               
               
                  да се осъди Службата за хармонизация във вътрешния пазар (марки, дизайни и модели) да понесе съдебните разноски, включително разноските, направени в хода на производството по обжалване по преписка R 1845/2011-4.
               
            
         Правни основания и основни доводи
      
      
         Регистрирана марка на Общността, предмет на искане за обявяване на недействителност: фигуративната марка, съдържаща словния елемент „Demon“, за стоки от клас 9 — заявка за регистрация на марка на Общността № 6 375 398
      
         Притежател на марката на Общността: Big Line Sas di Graziani Lorenzo
      
         Страна, която иска обявяване на недействителността на марката на Общността: жалбоподателят
      
         Основание на искането за обявяване на недействителност: международната словна марка „DEMON“ за стоки от клас 28
      
         Решение на отдела по отмяна: уважава частично искането за обявяване на недействителност
      
         Решение на апелативния състав: уважава жалбата и отхвърля искането за обявяване на недействителност
      
         Изложени правни основания: нарушение на член 53, параграф 1, буква a) във връзка с член 8, параграф 1, буква б) от Регламент № 207/2009